CELEX: 62010TA0411(01)
Language: el
Date: 2017-09-12 00:00:00
Title: Υπόθεση T-411/10 RENV: Απόφαση του Γενικού Δικαστηρίου της 12ης Σεπτεμβρίου 2017 — Laufen Austria κατά Επιτροπής (Ανταγωνισμός — Συμπράξεις — Βελγική, γερμανική, γαλλική, ιταλική, ολλανδική και αυστριακή αγορά των εγκαταστάσεων λουτρών — Απόφαση διαπιστώνουσα παράβαση του άρθρου 101 ΣΛΕΕ και του άρθρου 53 της Συμφωνίας για τον ΕΟΧ — Πρόστιμα — Επιβολή προστίμου από κοινού στη μητρική εταιρία και στη θυγατρική της — Ανώτατο όριο 10 % επί του κύκλου εργασιών — Υπολογισμός του ανωτάτου ορίου σε συνάρτηση μόνον με τον κύκλο εργασιών της θυγατρικής για την περίοδο της παραβάσεως προ της αγοράς της από τη μητρική εταιρία)

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/8
            
         Απόφαση του Γενικού Δικαστηρίου της 12ης Σεπτεμβρίου 2017 — Laufen Austria κατά Επιτροπής
   (Υπόθεση T-411/10 RENV) (1)
   
   ((Ανταγωνισμός - Συμπράξεις - Βελγική, γερμανική, γαλλική, ιταλική, ολλανδική και αυστριακή αγορά των εγκαταστάσεων λουτρών - Απόφαση διαπιστώνουσα παράβαση του άρθρου 101 ΣΛΕΕ και του άρθρου 53 της Συμφωνίας για τον ΕΟΧ - Πρόστιμα - Επιβολή προστίμου από κοινού στη μητρική εταιρία και στη θυγατρική της - Ανώτατο όριο 10 % επί του κύκλου εργασιών - Υπολογισμός του ανωτάτου ορίου σε συνάρτηση μόνον με τον κύκλο εργασιών της θυγατρικής για την περίοδο της παραβάσεως προ της αγοράς της από τη μητρική εταιρία))
   (2017/C 357/09)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Laufen Austria AG (Wilhelmsburg, Αυστρία) (εκπρόσωπος: E. Navarro Varona, δικηγόρος)
   
      Καθής: Ευρωπαϊκή Επιτροπή (εκπρόσωποι: F. Castillo de la Torre, F. Jimeno Fernández και F. Castilla Contreras)
   
      Αντικείμενο
   
   Αίτημα βάσει του άρθρου 263 ΣΛΕΕ, αφενός, για τη μερική ακύρωση της αποφάσεως C(2010) 4185 τελικό της Επιτροπής, της 23ης Ιουνίου 2010, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας για τον ΕΟΧ (υπόθεση COMP/39092 — Εγκαταστάσεις λουτρών), και, αφετέρου, για τη μείωση του ποσού του προστίμου που επιβλήθηκε στην προσφεύγουσα με την απόφαση αυτή.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ορίζει σε 4 788 001 ευρώ το τμήμα του προστίμου που επιβλήθηκε στην Laufen Austria AG, για το οποίο κρίθηκε ατομικώς υπεύθυνη λόγω της παραβάσεως που διαπράχθηκε κατά την περίοδο μεταξύ 12 Οκτωβρίου 1994 και 28 Οκτωβρίου 1999.
            
         
               2)
            
            
               Η Laufen Austria και η Ευρωπαϊκή Επιτροπή φέρουν η καθεμία τα δικαστικά έξοδα τους σε σχέση με τις διαδικασίες ενώπιον του Γενικού Δικαστηρίου και ενώπιον του Δικαστηρίου.
            
         
      (1)  ΕΕ C 301 της 6.11.2010.